Document ID: 32014R0206

UREDBA KOMISIJE (EU) št. 206/2014
z dne 4. marca 2014
o spremembi Uredbe (EU) št. 601/2012 glede potencialov globalnega segrevanja za emisije toplogrednih plinov brez CO2
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisij toplogrednih plinov v Skupnosti in o spremembi Direktive Sveta 96/61/ES (1) ter zlasti člena 14(1) Direktive,
ob upoštevanju naslednjega:
(1)
Priloga VI k Uredbi Komisije (EU) št. 601/2012 (2) določa potenciale globalnega segrevanja za emisije toplogrednih plinov brez CO2.
(2)
Sklep 15/CP.17 (3) Konference pogodbenic Okvirne konvencije Združenih narodov o spremembi podnebja (UNFCCC) določa, da za izvajanje smernic IPCC iz leta 2006 za nacionalne evidence toplogrednih plinov, ki jih je oblikoval Medvladni odbor za podnebne spremembe, od leta 2015 do drugačnega sklepa Konference pogodbenic UNFCCC pogodbenice pri izračunu ekvivalenta ogljikovega dioksida antropogenih emisij iz virov in po ponorih odstranjenih toplogrednih plinov uporabljajo potenciale globalnega segrevanja, navedene v Prilogi III k Sklepu 15/CP.17.
(3)
Da bi se zagotovila skladnost ustrezne zakonodaje Unije z metodologijami, uporabljenimi v okviru procesa UNFCCC, bi bilo treba Uredbo (EU) št. 601/2012 ustrezno spremeniti.
(4)
V skladu s členom 13(1) Direktive 2003/87/ES veljajo pravice, izdane od 1. januarja 2013, za emisije za osemletno obdobje trgovanja, ki se začne na navedeni datum. Prilagoditev količine pravic, ki bo izdana od 1. januarja 2013 v skladu s členom 9a(1) navedene direktive, se določi ob upoštevanju potencialov globalnega segrevanja iz Priloge III k Sklepu 15/CP.17 Konference pogodbenic UNFCCC. Ker se Uredba (EU) št. 601/2012 uporablja od 1. januarja 2013, bi bilo treba to Uredbo uporabljati od navedenega datuma, da se zagotovi usklajenost vseh predloženih podatkov o emisijah toplogrednih plinov v celotnem osemletnem obdobju trgovanja.
(5)
Ukrepi iz te uredbe so v skladu z mnenjem Odbora za podnebne spremembe -
SPREJELA NASLEDNJO UREDBO:
Člen 1
Priloga VI k Uredbi (EU) št. 601/2012 se spremeni, kakor je določeno v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. januarja 2013.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. marca 2014

Labels: 12
20